38. ΑΝΑΓΚ.ΝΟΜΟΣ υπ’ αριθ. 250 της 30/30 Δεκ.1967(ΦΕΚ Α΄244) Περί ρυθμίσεως θεμάτων τοποθετήσεως κλπ.υπηρετούντος παρά τω Υπουργείω Εσωτερικών προσωπικού επί σχέσει εργασίας ιδιωτικού δικαίου.  Άρθρ.1.-Οι βάσει των διατάξεων της παρ.2 του άρθρ.37 του Νόμ.1878/1951 και του άρθρ.4 του Νόμ.2138/1952 (άρθρ.138 Β.Δ592/1963) προσληφθέντες και κατά την έναρξιν ισχύος του παρόντος Νόμου υπηρετούντες παρά τω Υπουργείω Εσωτερικών υπάλληλοι επί σχέσει εργασίας ιδιωτικού δικαίου ωρισμένου ή αορίστου χρόνου, θεωρούμενοι άπαντες εφεξής ως εν σχέσει εργασίας ιδιωτικού δικαίου αορίστου χρόνου τελούντες, τοποθετούνται εις υπηρεσίας αρμοδιότητος του Υπουργείου, προς ενίσχυσιν του προσωπικού αυτών, δύνανται δε να μετατίθηνται εκάστοτε, αναλόγως των υφισταμένων υπηρεσιακών αναγκών.  Σελ. 50(γ)  Τεύχος 325-060 2.Άπαντες οι ως άνω υπάλληλοι οφείλουσιν εντός αποκλειστικής προθεσμίας 20 ημερών από της ισχύος του παρόντος να δηλώσωσιν εγγράφως, αν αποδέχωνται την κατά την προηγουμένην παράγραφον τοποθέτησιν, ότε ο όρος ούτος αποτελεί περιεχόμενον της μετ’ αυτών συμβάσεως εργασίας.  Εν περιπτώσει μη εμπροθέσμου υποβολής της τοιαύτης δηλώσεως αποδοχής ή υποβολής αρνητικής δηλώσεως, μετά του υπαλλήλου σύμβασις εργασίας λογίζεται από της εκπνοής ως άνω προθεσμίας  ως καταγγελθείσα υπό του Δημοσίου άνευ ετέρας διατυπώσεως, καταβάλλεται δ’ εις τον ουτωσί απολυόμενον αποζημίωσις ίση προς τας αποδοχάς, ενός μεν μηνός δια τους έχοντας υπηρεσίαν παρά τω Υπουργείω μέχρις ενός έτους υπαλλήλους, δύο δε μηνών δια τους έχοντας μείζονα χρόνον τοιαύτης υπηρεσίας.  3. Η κατά την παρ.1 του παρόντος τοποθέτησις των υποβαλλόντων εμπροθέσμως την οικείαν δήλωσιν αποδοχής υπαλλήλων ως και η εκάστοτε μετάθεσις αυτών ενεργούνται δι’ αποφάσεως του Υπουργού Εσωτερικών, δι’ ής ορίζεται ή τε δαπάνη μετακινήσεως εκάστου υπαλλήλου και η προθεσμία εμφανίσεως προς ανάληψιν εργασίας παρά τη Υπηρεσία, εις ήν τοποθετείται ούτος.  Υπάλληλος, μη εμφανιζόμενος εμπροθέσμως κατά τα άνω προς ανάληψιν υπηρεσίας, λογίζεται ως οικειοθελώς αποχωρήσας εξ αυτής από της εκπνοής της προς τούτο ταχθείσης προθεσμίας, εφ’ όσον δε πρόκειται περί της πρώτης, μετά την υποβολήν της εν παρ.2 του παρόντος άρθρου δηλώσεως, τοποθετήσεως, καταβάλλεται εις αυτόν και αποζημίωσις ίσης προς το ήμισυ της κατά το β΄ εδάφιον της ιδίας παραγράφου οριζομένης.  4.Ο μισθός των παρά ταις Νομαρχίαις τοποθετουμένων υπαλλήλων καταβάλλεται εις βάρος της μεταβιβαζομένης εις αυτάς αναλόγου πιστώσεως, εκ της εγγεγραμμένης εις τον προϋπολογισμόν του Υπουργείου Εσωτερικών οικείας τοιαύτης.  Άρθρ.2.-Η ισχύς του παρόντος Νόμου άρχεται από της δημοσιεύσεώς του εις την Εφημερίδα της Κυβερνήσεως.  2.Α.β.36-38 Προσωπικό Υπ.Εσωτερικών Δημ.Διοίκησης και Αποκέντρωσης 